**doar frunzele mai cad**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e cerul de metal si ruginit pe-alocuri

tăcerea îsi ia zborul

prin a ferestrei

clipă

atâtea mii de focuri

în zare se aprind

si zgomotul se pierde

pe-a timpului aripă

sunt un străin si toamna

îsi scutură vesmântul

pe foile veline

iubirea e un iad

în care condamnat pe viața e cuvântul

în timp ce peste mine

doar frunzele mai cad

mă răscolesc ascunse

prin colțurile minții

ispite ancorate de-al nemuririi vid

si mă trezesc din visul

tomnatic

unde gândul

loveste cupa morții

o sparge de un zid